# &keurocalc;i käsiraamat

## Sissejuhatus

&keurocalc; on käepärane valuutateisendaja ja kalkulaator.

Alates 1. jaanuarist 2002 on kaksteist Euroopa riiki loobunud oma rahvusvaluutast ühisraha euro (€) kasuks. Tasapisi lähevad sellele üle ka uued Euroopa Liidu riigid. &keurocalc; on abiks:

Üleminekuperioodil

- - Pangaarve kontrollimisel, kui makseid tehakse nii eurodes kui vanas valuutas (näiteks Itaalia liirides)

  - Ostusummade ja tagasisaadud raha kontrollimisel, kui tasutakse vanade rahatähtedega

Paljude aastate kestel pärast üleminekut

- Teadasaamisel, kui palju maksid asjad vanas vääringus.

Alati

- - Teisendusteks eurode ja muude valuutade vahel (näiteks Briti nael) vastavalt Euroopa Keskpanga (EKP) igapäevasele vahetuskursile.

  - Kahe valuuta teisendamisel, mille kursse avaldab EKP.

  - Teisendusteks eurode ja muude valuutade vahel (näiteks Briti nael) vastavalt Time Genie (TG) igapäevasele vahetuskursile.

  - Kahe valuuta teisendamisel, mille kursse avaldab TG.

&keurocalc; pakub järgmisi mugavaid kasutusvõimalusi:

- Nii kõiki vahesummasid kui tulemust saab näha nii muus vääringus kui eurodes.

- Eraldi sisendalale saab kirjutada uue väärtuse, samal ajal on näha ka viimane tulemus

- Kuigi väärtust võib sisestada nii eurodes kui muus valuutas, protsendi või hulgana, on arvutused kiired (võrreldavad tavaliste taskuarvutitega)

- Klahve saab vajutada just sellises järjekorras, nagu see käib peast arvutamisel

- Kui teed vea, saab erinupuga parandada viimast sisestatud väärtust, kui sa ei ole sellega juba mingit operatsiooni ette võtnud

- Arve näidatakse vastavalt sinu maa tavale, nii võib kümnendkoha eraldajaks olla koma või punkt (seda saab määrata Süsteemi seadistustes).

- Määrata saab koha, kust &keurocalc; vahetuskursse alla laadib, millise vääringuga alustada &keurocalc;i käivitamisel, kui ka kasutatava ümardamismeetodi.

&keurocalc; võimaldab sooritada järgmisi tehteid:

- Teisendused baasvaluutast ja baasvaluutasse (euro).

- Näidatava tulemuse süstemaatiline ümardamine, samas sooritatakse arvutused seesmiselt nii täpselt, kui seda võimaldavad matemaatikateegid

- Tavapärased liitmis-, lahutamis-, korrutamis- ja jagamistehted

- Võimalus võtta protsent, liita protsent või lahutada protsent

- Võimalus salvestada väärtused vahemällu või kasutada seda vahetehete lisamiseks

&keurocalc;il on siiski ka mõned piirangud:

- Sulgudes või kompleksavaldisi ei saa kasutada

- Ümardamine võib vahel anda vale tulemuse matemaatikateegi piiratuse tõttu

- Piiratud esitusala tõttu ei saa korralikult käsitleda kõrge inflatsiooniga valuutasid. Kuid pärast Türgi uue liiri kasutuselevõttu, millega eemaldati rahaühikult kuus nulli, ei ole see enam märkimisväärne probleem.

&keurocalc; ei garanteeri absoluutselt täpset tulemust. Kui see on vähegi oluline, tasub alati kontrollida arvutusi mingil muul moel. Nagu selgitab litsents, ei võta autorid endale vastutust, kui tulemus ei ole täpne või oodatud. Samuti tasub tähele panna, et Euroopa Keskpanga ja Time Genie valuutakursid tõmmatakse krüptimata ja seepärast ebaturvaliselt - mõni ründaja võib &keurocalc;i segadusse ajada valesid kursse pakkudes või siis ei pruugi allatõmbamine alati edukalt minna.

## &keurocalc;i kasutamine

### Valuutateisendused

### 1000 Belgia frangi teisendamine eurodesse

1. Vali BEF - Belgia frank (francs belges) kalkulaatori allosas rahaühiku nimekirjas. Kui see ei ole saadaval, klõpsa nuppu Seadistused... ja vali Euro, võrguühenduseta (ainult fikseeritud kurss), mis toob nähtavale korrektse kursside nimekirja.

2. Kirjuta klaviatuuril `1000` või kasuta selleks kalkulaatori numbrinuppe. Kirjutamisel ilmuvad numbrid väljale Sisend. Kui teed numbreid kirjutades vea, kasuta parandamiseks klahvi &Backspace; või nuppu <-.

3. Vajuta nuppu FB või klahvi F. Õigupoolest võib mis tahes klahvi, mida ei ole mingile muule operatsioonile omistatud, kasutada sisendi määratlemiseks numbrilise valuutana, nii et sama hästi oleks võinud vajutada klahvi B või X.

4. Vaata tulemust paremal asuval väljal Tulemus: vastavalt kohalikele rahaühiku seadistustele on see 24.79 € või 24,79 €.

### 25 euro teisendamine Belgia frankideks

1. Kui saadaval on fikseeritud kurssidega valuutad, vali all hüpiknimekirjast BEF - Belgia frank. Seda ei ole vaja, kui kasutasid just äsja sama valuutat.

2. Kirjuta `25`.

3. Klõpsa nuppu € või klahvi E.

4. Vaata tulemust paremal asuval väljal Tulemus: see on 1008,50 FB või 1008,50 FB. Täpne väärtus oleks 1008,4975, kuid see ümardati Belgia frankide lähima sajandikuni. Ümardamise tase sõltub rahaühikust: Belgia frankidel on see 0,01 FB, Itaalia liiridel aga näiteks 1 L.

Sama hästi oleks võinud kirjutada `25 Enter E`.

### 120 Saksa marga teisendamine Hispaania peseetadeks

1. Kui saadaval on fikseeritud kurssidega valuutad, vali all hüpikloendist DEM - Saksa mark.

2. Kirjuta `120`.

3. Vajuta nuppu DM või klahvi D või M.

4. Nüüd vali raadionupp ESP - Hispaania peseeta, et näha tulemust 61,36 € teisendatuna peseetadesse väljal Tulemus.

### Liitmine ja lahutamine

### Kui palju on 3 + 5?

1. Kirjuta `3` ja vajuta +. Pane tähele, et tulemusväljal on `3` lihtne väärtus, mis on esitatud ainult ühel real, ilma rahaühikuta.

2. Kirjuta `5` ja vajuta nuppu Enter või klahvi &Enter;. Paremale ilmub tulemus `8`.

### Said 100 USA dollarit ja maksid 32,50 eurot raamatu eest. Kui palju jäi veel arvele?

1. Kontrolli, et saadaval oleks muutuvad valuutakursid. Kui see nii ei ole, klõpsa nupule Seadistused... ja vali kas Euro, Euroopa Keskpank või Euro, Time Genie. Seejärel vali all USD - USA dollar. Kui sul ei ole internetiühendust, siis ei saa seda paraku kasutada, sest pole võimalik teada saada euro ja dollari uusimat vahetuskurssi.

2. Kirjuta `100` ja vajuta $.

3. Vajuta nuppu - või klahvi -. Pane tähele, et `-` ilmub välja Sisend vasakpoolsesse serva.

4. Kirjuta `32,50` (või `32.50`) ja vajuta €.

5. Vaata tulemust paremal asuval väljal Tulemus. Tulemus sõltub parajasti kehtivast vahetuskursist. Pane tähele, et kogu tehte ajal oli võimalik näha väärtusi nii eurodes kui USA dollarites. Arvesta, et erinevad andmeallikad (EKP või TG) ei pruugi tingimata teatada ühesugust euro ja dollari vahetuskurssi.

### Tasusid 32,50 € maksva raamatu eest 500 FF rahatähega. Kui palju peaks müüja sulle eurodes tagasi andma?

1. Vali rahaühikute hüpikloendist FRF - Prantsuse frangid (kui see pole veel valitud).

2. Kirjuta `32,50` (või `32.50`) ja vajuta €. Võid ka kirjutada lihtsalt `32,5` ilma lõpetava `0`-ta.

3. Vajuta nuppu - või klahvi -.

4. Kirjuta `500` ja vajuta nuppu FF või klahvi F.

5. Tulemus `-43.72 €` on negatiivne, mis tähendab, et ostjale tuleb raha tagasi anda. Tulemuse märki on võimalik muuta nupuga +/- või klahviga S.

Ära püüa liita eurosid tavalise arvuga - see annab sama hea tulemuse kui liita 5 meetrile 3 kilogrammi.

### Korrutamine ja jagamine

### Ostsid 3,2 kilogrammi õunu hinnaga 2 € kilogramm. Kui palju maksaks see Austraalia dollarites?

1. Vali AUD - Austraalia dollar, kui see ei ole juba valitud.

2. Kirjuta `2` ja vajuta €.

3. Vajuta nuppu X või klahvi *. Pane tähele, et märk `X` ilmub välja Sisend vasakpoolsesse serva.

4. Nüüd kirjuta `3,2` ja vajuta seejärel nuppu Enter või klahvi &Enter;. See tähendabki 3,2 ühikut, iga ühik hinnaga 2 €.

5. Tulemusele Austraalia dollarites vastab `6.4 €`.

Kirjutada võib ka `3,2 = * 2 €` või isegi `3,2 * 2 €`.

Mõistagi ei ole võimalik korrutada X eurot Y dollariga, nagu ei saa ka korrutada 10 sõrme 2 kõrvaga.

### Protsentarvutus

### Kui palju on 20% 3000 jeenist?

1. Vali JPY - Jaapani jeen, kui see ei ole juba valitud.

2. Kirjuta `3000` ja vajuta nuppu ¥ või klahvi Y.

3. Kirjuta `20` ja vajuta nuppu % või klahvi %. Nagu korrutamise puhul, tuleb ka siin kirjutada väärtus enne protsendimärki.

4. Vaata tulemust: see on 600 jeeni.

### Kui palju on 3000 jeeni pluss 20%?

1. Vali JPY - Jaapani jeen, kui see ei ole juba valitud.

2. Kirjuta `3000` ja vajuta nuppu ¥ või klahvi Y.

3. Vajuta nuppu + või klahvi +.

4. Kirjuta `20` ja vajuta nuppu % või klahvi %. Nagu korrutamise puhul, tuleb ka siin kirjutada väärtus enne protsendimärki.

5. Vaata tulemust: 26,96 € või 3600 ¥ nende ridade kirjutamise ajal.

### Kui palju on 3000 jeeni miinus 20%?

1. Vali JPY - Jaapani jeen, kui see ei ole juba valitud.

2. Kirjuta `3000` ja vajuta nuppu ¥ või klahvi Y.

3. Vajuta nuppu - või klahvi -.

4. Kirjuta `20` ja vajuta nuppu % või klahvi %. Nagu korrutamise puhul, tuleb ka siin kirjutada väärtus enne protsendimärki.

5. Vaata tulemust: 17,97 € või 2400 ¥ nende ridade kirjutamise ajal.

### Vahemälu kasutamine

### Kuidas mõningaid väärtusi salvestada ja hiljem uuesti kasutada?

1. Soorita oma tehted.

2. Vajuta nuppu `Min` (Memory in ehk Mällu), mis salvestab tsoonis Tulemus oleva väärtuse. Pane tähele, et nüüd aktiveeruvad ka muud mälu kasutamise võimalused.

3. Soorita kalkulaatoril veel mingeid tehteid.

4. Võta väärtus mälust klõpsuga nupule MR (Memory Recall ehk Mälustvõtmine).

Seesmiselt võetakse väärtused kas ühikuta või baasvaluutas (euro), kasutades maksimaalset täpsust, mida võimaldab matemaatikateek. Mõnel haruldasel juhul võib tekkida ümardamisprobleeme, kui salvestatud väärtus on juba ümardatud väärtusega mõnes muus valuutas kui euro.

### Kuidas vahemälu puhastada?

1. Vajuta nupule Lähtesta. Palun arvesta, et klõps nupule Lähtesta puhastab kõik, nii sisendi, tulemuse kui mälu.

### Kuidas arvutada 3,1 * 5,2 € + 2,7 * 8,9 €?

1. Kõigepealt esimene tehe: `3,1 * 5,2 €`.

2. Salvesta see mällu nupuga Min.

3. Nüüd teine tehe: `2,7 * 8,9 €`.

4. Lisa see mälus olevale väärtusele nupuga M+.

5. Vaata tulemust klõpsuga nupule MR.

Sama tulemuse annab aga näiteks ka `3,1 * 5,2 € Min 2,7 * 8,9 € + MR`.

### Kuidas arvutada 3,1 * 5,2 € - 2,7 * 8,9 €?

1. Kõigepealt esimene tehe: `3,1 * 5,2 €`.

2. Salvesta see mällu nupuga Min.

3. Nüüd teine tehe: `2,7 * 8,9 €`.

4. Lahuta tulemus mälust nupuga M-.

5. Vaata tulemust klõpsuga nupule MR.

Vastupidises järjekorras arvutamiseks sisesta `3,1 * 5,2 € Min 2,7 * 8,9 € - MR`

## Käskude seletused

### Vaikimisi kiirklahvid

- &Alt; F4
- Lõpetab &keurocalc;i töö
- 0 - 9
- Sisendnumbrid
- . või ,
- Kümnendkohtade eraldaja
- +, -, * ja /
- Tehtemärgid: liitmine, lahutamine, korrutamine ja jagamine
- &Enter; ja Return
- Sisendnumbri tunnistamine tavaliseks, rahaühikuta väärtuseks
- %
- Sisendnumbri tunnistamine protsendiks
- &Backspace;
- Eemaldab viimati sisestatud numbri, kümnendkoha eraldaja või tehtemärgi
- ja &Shift;
- Liigub ühelt nupult järgmisele või eelmisele
- Nooleklahvid
- Rahaühiku valimise tsoonis liigub ühelt rahaühikult teisele
- Tühikuklahv
- Kui fookuses on vajutatav nupp, siis vajutab seda
- E või $
- Sisendnumbri tunnistamine baasvaluutas (euro) väljendatud väärtuseks
- S
- Muudab tulemuse märki
- Suvaline muu klahv
- Sisendnumbri tunnistamine muus vääringus väärtuseks

### Nupud

- 0 kuni 9
- Sisendnumbrid
- . või ,
- Kümnendkohtade eraldaja
- <-
- Eemaldab viimati sisestatud numbri, kümnendkoha eraldaja või tehtemärgi
- AC
- Puhastab kõik, nii sisendi- kui tulemuseala
- € või $
- Sisendnumbri tunnistamine baasvaluutas (euro) väljendatud väärtuseks
- Muu vääringu nimega nupp
- Sisendnumbri tunnistamine muus vääringus väärtuseks
- Enter
- Sisendnumbri tunnistamine tavaliseks, rahaühikuta väärtuseks
- %
- Sisendnumbri tunnistamine protsendiks
- +/-
- Muudab tulemuse märki
- Min, MR, M+ ja M-
- Salvestab väärtuse mällu, võtab selle mälust, liidab tulemuse mälus olevale väärtusele ja lahutab tulemuse mälus olevast väärtusest
- /, X, - ja +
- Tehtemärgid: liitmine, lahutamine, korrutamine ja jagamine
- Lähtesta
- Puhastab kõik, nii sisendi, tulemuse kui mälu
- Info
- Näitab infokasti
- Abi
- Näitab abi (käesolevat käsiraamatut)
- Hüpikloend valuutakoodide ja -nimedega
- Valib kasutatava muu vääringu

### Seadistustedialog

#### Baasvaluuta, kursi päritolu

See määrab, kust peaks &keurocalc; tõmbama baasvaluuta ja muude valuutade kursi. Võimalikud on järgmised valikud:

Euro, võrguühendusega (ainult fikseeritud kursid)

- Baasvaluuta on euro. Kursimuutusi ei tõmmata ega kasutata. Kasutada saab ainult rahaühikuid, mille kurss euro suhtes on fikseeritud.

  See sobib võrguühenduseta arvutitele.

Euro, Euroopa Keskpank

- Baasvaluuta on euro. Saadaval on fikseeritud kursid. &keurocalc; püüab kursimuutused tõmmata Euroopa Keskpangast (EKP).

Euro, Time Genie

- Baasvaluuta on euro. Saadaval on fikseeritud kursid. &keurocalc; püüab kursimuutused tõmmata Time Geniest (TG).

#### Vaikevaluuta

See määrab rahaühiku, mida kasutatakse &keurocalc;i käivitamise järel või siis, kui kasutaja muudab seadistusi.

Pane tähele, et valitud valuutakursside allikas ei pruugi seda rahaühikut pakkudagi. Sellisel juhul kasutatakse esimest kättesaadavat rahaühikut loendis.

#### Ümardamine

See määrab tulemuste esitamise viisi. Seesmiselt sooritatakse kõik arvutused täpsusega, mida võimaldab matemaatikateek, kuid tavaliselt ei ole mõtet näidata sendi murdosi. Kasutada saab järgmisi ümardamismeetodeid:

Ametlik ümardamisreegel

- Kasutatakse euro või muude valuutade ametlikke ümardamisreegleid. See tähendab, et tulemus ümardatakse näiteks Jaapani jeenide või Itaalia liiride korral lähima täisarvuni, euro või dollari korral aga lähimate sajandikeni (sentideni).

  Näiteks 158,323 jeeni ümardatakse 158 jeeniks, 12,537 eurot aga 12,54 euroks.

Väikseima mündi meetod

- Tulemus ümardatakse antud valuutat kasutaval maal käibiva väikseima mündi väärtuseni. Kadunud rahaühikute, näiteks Itaalia liiride korral, kasutatakse väikseimat münti, mis oli käibel enne rahaühiku kadumist (Itaalia liiride puhul oli selleks 50-liirine münt).

  Näiteks 1235,9 Itaalia liiri ümardatakse 1250 liiriks, 39,45 Norra krooni aga 39,50 krooniks.

  Meil ei ole paraku absoluutselt iga maa kohta andmeid, milline on väikseim käibelolev münt. Palun saada vearaport, kui &keurocalc; kasutab sinu maa korral vigast väikseima mündi väärtust, ja me lisame selle info enda andmebaasi.

Ei ümardata

- Leitud väärtus esitatakse muutmata kujul.

#### Välimus

Need seadistused määravad &keurocalc;i välimuse ja käitumise. Siin on järgmised valikud:

Värvi näitamine

- Nii sisendi kui ka tulemuse näitamise ala taustavärv. Taustavärvi muutmiseks klõpsa nupule Muuda... See avab tavapärase &kde; värvi valimise dialoogi. Vali uus värv ja klõpsa selle kasutamiseks nupule OK.

Käivituslogo näitamine

- Kastist märke eemaldamisel ei näidata &keurocalc;i käivitamise ajal käivituslogo.

## Autorid ja litsents

&keurocalc;

Rakenduse autoriõigus 2001-2012: &keurocalc;i arendajad:

- Éric Bischoff ebischoff@_NOSPAM_nerim.net - disain ja teostus

- Gil Gross ptit.ours@_NOSPAM_gmail.com - lisavõimalused

- Melchior Franz a8603365@_NOSPAM_unet.univie.ac.at - disain ja testimine

- Bas Willems cybersurfer@_NOSPAM_euronet.nl - graafiline pool

Dokumentatsiooni autoriõigus 2001-2012: Éric Bischoff ebischoff@_NOSPAM_nerim.net.

Dokumentatsiooni korrigeeris: &Philip.Rodrigues; &Philip.Rodrigues.mail;.

Tõlge eesti keelde: Marek Laane bald@starman.ee

&underFDL; &underGPL;

## Paigaldamine

### &keurocalc;i hankimine

&keurocalc; kuulub paketti KDE extragear-utils. &keurocalc;i uusima versiooni võib alla tõmmata tema koduleheküljelt.

### Nõuded

&keurocalc;i edukaks kasutamiseks on vajalik &kde; 4.

Kõik vajalikud teegid leiab &kde; projekti &FTP; saidilt ftp.kde.org.

### Kompileerimine ja paigaldamine

&keurocalc;i kompileerimiseks ja paigaldamiseks anna &keurocalc;i baaskataloogis järgmised käsud:

    % mkdir build
    % cd build
    % cmake ..
    % make
    % make install

Kuna CMake tuvastab automaatselt süsteemi seadistused, ei tohiks &keurocalc;i kompileerimisel probleeme tekkida. Kui neid siiski esineb, anna neist palun teada &keurocalc;i autoritele.

&documentation.index;