# &keurocalc;-håndbogen

## Indledning

&keurocalc; er en universel valutakonverterer og lommeregner.

Den 1. januar 2002, forenede 12 europæiske lande deres nationale valutaer til en enkelt, euroen (€). Det samme kommer formodentlig til at ske i 2007 i nogle østeuropæiske lande. &keurocalc; hjælper til:

I overgangsperioderne

- - Med at kontrollere bankkonti, ved betaling både i euroer og i den gamle valuta (for eksempel italienske lire).

  - Med at kontrollere indkøb, og beregne vekselpenge ved betaling med en check som er udstedt i den gamle valuta.

Mange år efter overgangsperioderne

- For at få en idé om værdien af ting i den gamle valuta på et hvilket som helst trin i en beregning.

Når som helst

- - Med at konvertere mellem euro og andre valutaer såsom britiske pund, efter dagskursen som defineres af den Europæiske centralbank (ECB).

  - Med at udføre konvertering mellem to vilkårlige valutaer, der er en del af listen der publiceres over ECB.

  - Med at konvertere mellem US dollar og andre valutaer, efter dagskursen som defineres af New York Federal Reserve Bank (NY FRB).

  - Med at udføre konvertering mellem to vilkårlige valutaer, der er en del af listen der publiceres af NY FRB.

&keurocalc; har følgende fordele med hensyn til bekvemmelighed og brugbarhed:

- Du ser hver beregningsværdi og resultatet både i referencevalutaen (euro eller dollar) og i den anden valuta.

- Der er et særligt indtastningsområde hvor du kan indtaste en ny værdi mens det foregående resultatet stadigvæk ses.

- Ergonomisk er programmet meget ligt almindelige lommeregnere, på trods af at alle værdier du skriver ind kan være en værdi i referencevalutaen (euro eller dollar), en værdi i den anden valuta, en procent eller en størrelse uden enhed.

- Du trykker på tasterne i den rækkefølge som du ville sige højt det du gør.

- Hvis du laver en fejl, kan du rette det du skrev senest med en særlig retteknap.

- Tal vises efter dit lands indstillinger: enten med decimalkomma eller decimalpunktum afhængig af indstillingerne i &kcontrol;.

- Du kan afgøre hvilken referencevaluta du ønsker at bruge (euro eller dollar), hvilken anden valuta der skal startes med når du starter &keurocalc;, og hvilken afrundingsmetode der skal bruges.

&keurocalc; tillader følgende operationer:

- Konvertering fra og til referencevalutaen (euro eller dollar).

- Systematisk afrundning af resultatet som vises, men interne beregninger gøres med de matematiske bibliotekers præcision.

- Sædvanlige additioner, subtraktioner, multiplikationer og divisioner.

- Anvend en procent, lægge en procent til eller subtrahere en procent.

- Muligheden for at opbevare værdier i en midlertidig hukommelse, eller bruge denne hukommelse at addere til.

Her er nogle begrænsninger i &keurocalc;:

- Ingen parenteser eller sammensatte udtryk.

- Visse afrundinger går fejl på grund af begrænsningerne i det matematiske bibliotek.

- Inflaterede møntenheder kan ikke håndteres på grund af den begrænsede skærmstørrelse. Med ændringen til den nye tyrkiske lira og fjernelsen af seks nuller er dette imidlertid ikke længere et praktisk problem.

- New York Federal Reserve Bank's rater er ikke tilgængelige i ferietider (Jul, påske osv.).

&keurocalc; garanterer aldrig nøjagtigheden af vekselkurserne eller af resultatet. Du bedes altid om at verificere dine beregninger på en anden måde. Som licensaftalen udtrykker det, er der intet ansvar hos forfatterne hvis resultaterne ikke er rigtige eller de forventede. Bemærk venligst også at de variable vekselkurser hentes på en måde der ikke er krypteret og derfor ikke sikker fra datakilderne (Den Europæiske centralbank og New York federal reserve bank). En mand-i-midten angriber kunne forvirre &keurocalc; ved at forfalske vekselkurserne. Mere enkelt, er det altid muligt der vil opstå en transmissionsfejl.

## Brug af &keurocalc;

### Udførsel af konverteringer

### For at konvertere 1000 belgiske franc til euro

1. Vælg BEF - Belgiske franc-punktet i valutaer-listen der kan droppe ned for neden. Hvis det valg ikke er tilgængeligt, så tryk på Opsætning... knappen og vælg Euro, intet netværk tilgængeligt (kun faste kurser) for at få den rigtige liste med kurser frem.

2. Skriv `1000` på tastaturet, eller brug de tilsvarende numeriske knapper. Tallene vises i ruden Indtastning mens du skriver dem. Hvis du laver en fejl når du skriver tallene, så brug &Backspace;, eller knappen <-.

3. Tryk på knappen FB eller tasten F. I virkeligheden, så konverterer alle taster som ikke er reserverede til noget andet formål tallet udtrykt i valutaen, så B eller X ville have virket lige så godt.

4. Læs resultatet i ruden Resultat til højre: 24,79 € eller 24,79 € afhængig af dine lokale indstillinger.

### For at konvertere 25 euro til belgiske franc

1. Hvis de fatse kurser er tilgængelige, så vælg BEF - Belgiske franc-punktet i valutaer-listen der kan droppe ned for neden. Du kan springe over dette hvis det allerede er den valgte valuta.

2. Indtast `25`.

3. Tryk på knappen € eller tasten E.

4. Aflæs resultatet i ruden Resultat til højre: 1008,50 FB eller 1008,50 FB. Den nøjagtige værdi er 1008,4975, men den er afrundet til den nærmeste hundrededel af en belgisk frank. Afrundingsenheden afhænger af møntenheden og afrundingsmetoden: med de officielle afrundingsregler for belgiske frank er det 0,01 FB, for italienske lire er det 1 L for eksempel.

Du kunne også have skrivet: `25 Enter E`.

### For at konvertere 120 tyske mark til spanske pesetas

1. Hvis de faste kurser er tilgængelige så vælg DEM - Tyske mark-punktet i valutaer-listen.

2. Indtast `120`.

3. Tryk på knappen DM eller tasten D eller M.

4. Vælg blot punktet ESP - Spanske pesetas for at se samme værdi for 61,36 € konverteret til pesetas i Resultat-området.

### Addition og subtraktion

### Hvor meget er 3 + 5?

1. Indtast `3` og tryk derefter på +. Bemærk at i resultatfeltet er `3` kun en enkelt værdi som vises på en linje, uden nogen valutaenhed.

2. Skriv `5` og tryk derefter på knappen Enter eller tasten Enter. Resultatet `8` vises til højre.

### Du modtog 100 US dollars og betalte 32,50 euro for en bog, hvor meget har du tilbage på din bankkonto?

1. Sørg for at de variable vekselkurser er tilgængelige. Hvis ikke, så tryk på Opsætning... for at vælge enten Euro, Europæiske centralbank eller Dollar, New York Federal Reserve Bank. Vælg nu USD - US dollar eller EUR - EU euro punktet i rullelisten for neden. Hvis du ikke har adgang til internettet vil punktet ikke være tilgængeligt da de nyeste vekselkurser mellem euro og dollar ikke kan afgøres.

2. Indtast `100` og tryk derefter på $.

3. Tryk på knappen - eller tasten -. Bemærk tegnet `-` til venstre i visningen Inddata.

4. Skriv `32,50` eller `32.50` og tryk derefter på €.

5. Aflæs resultatet i feltet Resultat til højre. Den nøjagtige værdi vil afhænge af de seneste valutakurser. Bemærk at under hele beregningen har du kunnet se værdierne både i euro og i US dollars. Glem ikke det faktum at forskellige datakilder (ECB eller NY FRB) måske ikke giver de samme vekselkurser mellem euro og dollar.

### Du betaler en bog til 32,50 € med en check på 500 FF. Hvor meget skal der gives tilbage, i eurosedler og mønt?

1. Vælg punktet FRF - Franske franc på valuta-listen, hvis det ikke allerede er valgt.

2. Skriv `32,50` eller `32.50` og tryk derefter på knappen €. Du kan også skrive `32,5` uden det afsluttende ciffer `0`.

3. Tryk på knappen - eller tasten -.

4. Skriv `500` og tryk på knappen FF eller tasten F.

5. Resultatet `-43,72 €` er negativt, hvilket angiver at vekselpenge skal gives tilbage til kunden. Knappen +/- eller tasten S lader dig ændre fortegn på resultatet.

Forsøg ikke at addere euro til simple værdier (uden møntenhed). Det virker ikke, af samme grund som at du ikke kan addere 5 meter til 3 kilogram.

### Multiplicere og dividere

### Du køber 3,2 kilo æbler for 2 € pr kilo. Hvor meget koster dette i australske dollars?

1. Vælg punktet AUD - Australske dollar hvis det ikke allerede er valgt.

2. Skriv `2` og tryk på €.

3. Tryk på knappen X eller tasten *. Bemærk tegnet `X` til venstre for feltet Inddata.

4. Skriv nu `3,2` fulgt af knappen Enter eller tasten Enter: dette betyder 3,2 enheder til 2 € hver.

5. Resultatet i australske dollars der svarer til `6,4 €`.

Du kunne også have brugt følgende rækkefølge: `3,2 = * 2 €` eller til og med `3,2 * 2 €`.

Det er ikke muligt at multiplicere X euro med Y dollars, præcis som du ikke multiplicerer 10 fingre med 2 hænder.

### Brug procenter

### Hvor meget er 20 % af 3000 yen?

1. Vælg punktet JPY - Japanske yen hvis det ikke allerede er valgt.

2. Skriv `3000` og tryk på knappen ¥ eller tasten Y.

3. Indtast `20` og tryk på knappen % eller tasten %. Som for multiplikation, så skal værdien skrives inden procenttallet.

4. Kig på resultatet: det svarer til 600 yen.

### Hvor meget er 3000 yen plus 20%?

1. Vælg punktet JPY - Japanske yen hvis det ikke allerede er valgt.

2. Skriv `3000` og tryk på knappen ¥ eller tasten Y.

3. Tryk på knappen + eller tasten +.

4. Indtast `20` og tryk på knappen % eller tasten %. Som for multiplikation, så skal værdien skrives inden procenttallet.

5. Kig på resultatet: 26,96 € eller 3600 ¥ på det tidspunkt dette skrives.

### Hvor meget er 3000 yen minus 20%?

1. Vælg punktet JPY - Japanske yen hvis det ikke allerede er valgt.

2. Skriv `3000` og tryk på knappen ¥ eller tasten Y.

3. Tryk på knappen - eller tasten -.

4. Indtast `20` og tryk på knappen % eller tasten %. Som for multiplikation, så skal værdien skrives inden procenttallet.

5. Kig på resultatet: 17,97 € eller 2400 ¥ den dag disse linjer skrives.

### Brug af midlertidig hukommelse

### Hvordan opbevarer jeg en værdi nu for senere at genoprette den?

1. Udfør dine beregninger.

2. Tryk på Min (Memory in)-knappen for at opbevare værdien i Resultat-området. Bemærk venligst at den anden hukommelsestast nu bliver tilgængelig.

3. Udfør noget andet arbejde med regnemaskinen.

4. Genkald værdien fra hukommelsen ved at trykke på MR (Memory Recall)-knappen.

Internt genkaldes værdierne uden enhed eller i referencevalutaen (euro eller dollar) med den maksimale præcision tilladt af det matematiske bibliotek. I visse sjældne tilfælde, kan dette føre til afrundingsproblemer, hvis den værdi der opbevares er en afrundet værdi er en anden valuta and referencevalutaen.

### Hvordan rydder jeg hukommelsen?

1. Tryk på Nulstil-knappen. Bemærk venligst at Nulstil rydder alt: inddata, resultatet og hukommelsen.

### Hvordan beregner jeg 3,1 * 5,2 € + 2,7 * 8,9 €?

1. Først beregnes den første halvdel: `3,1 * 5,2 €`.

2. Opbevar resultatet i hukommelsen med Min-knappen.

3. Beregn nu den anden halvdel: `2,7 * 8,9 €`.

4. Tilføj resultatet til hukommelsen med M+-knappen.

5. Genkald summen med MR-knappen.

Der er andre løsninger såsom `3,1 * 5,2 € Min 2,7 * 8,9 € + MR`.

### Hvordan beregner jeg 3,1 * 5,2 € - 2,7 * 8,9 €?

1. Først beregnes den første halvdel: `3,1 * 5,2 €`.

2. Opbevar resultatet i hukommelsen med Min-knappen.

3. Beregn nu den anden halvdel: `2,7 * 8,9 €`.

4. Substrahér resultatet fra hukommelsen med knappen M-.

5. Genkald summen med MR-knappen.

Sekvensen `3,1 * 5,2 € Min 2,7 * 8,9 € - MR` beregner forskellen i den modsatte rækkefølge.

## Kommandoreference

### Standardgenveje

- &Alt; F4
- Afslutter &keurocalc;
- &Alt; A
- Viser disse hjælpesider
- &Alt; C
- Går til området til at vælge valuta
- &Alt; H
- Viser feltet Om
- 0 - 9
- Indtaster cifre
- . eller ,
- Decimaltegn
- +, -, * og /
- Operatorer: addition, subtraktion, multiplikation og division
- Enter og Return
- Kontrol af det indtastede tal, betragtet som et simpelt tal uden enhed
- %
- Kontrol af det indtastede tal, betragtet som et procenttal
- &Backspace;
- Fjerner seneste indtastning: cifre, decimaltegn eller operator
- Tasterne Tab og &Shift; Tab
- Flytter fra en knap til næste eller foregående
- Piletaster
- I området for at vælge valuta: flytter fra en valuta til den næste
- Mellemrum
- Når fokus er på en knap, trykkes denne knap ned
- E eller $
- Kontrol af det indtastede tal, betragtet som en værdi udtrykt i referencevalutaen (euro eller dollar)
- S
- Skifter fortegn på resultatet
- Alle andre taster
- Kontrol af det indtastede tal, betragtet som et tal i den anden valuta

### Knapperne

- 0 til 9
- Indtaster cifre
- . eller ,
- Decimaltegn
- <-
- Fjerner seneste indtastning: cifre, decimaltegn eller operator
- AC
- Rydder alt: både indtastning- og resultatområdet
- € eller $
- Kontrol af det indtastede tal, betragtet som en værdi udtrykt i referencevalutaen (euro eller dollar)
- Knappen som har navnet på en anden valuta
- Kontrol af det indtastede tal, betragtet som et tal i den anden valuta
- Enter
- Kontrol af det indtastede tal, betragtet som et simpelt tal uden enhed
- %
- Kontrol af det indtastede tal, betragtet som et procenttal
- +/-
- Skifter fortegn på resultatet
- Min, MR, M+ og M-
- Opbevar resultatet i hukommelsen, genkald hukommelsen til resultatet, addér resultatet til hukommelsen og substrahér resultatet fra hukommelsen
- /, X, - og +
- Operatorer: addition, subtraktion, multiplikation og division
- Nulstil
- Nulstiller både inddata, resultat og hukommelse
- Om
- Viser feltet Om
- Hjælp
- Viser disse hjælpesider
- Listen der kan droppes ned med valutakoder og navne
- Vælger en anden valuta at arbejde med

### Opsætningdialogen

#### Referencevaluta, kilden til kurserne

Denne indstilling definerer referencevalutaen (euro eller dollar), og hvorfra &keurocalc; skal hente vekselkurserne mellem referencevalutaen og andre valutaer. Der er følgende valgmuligheder:

Euro, ingen netværksadgang (kun faste kurser)

- Euro er referencevalutaen. Ingen variable rater hentes og bruges. De eneste tilgængelige valutaer er dem der har en fast vekselkurs med euroen.

  Denne indstilling er lavet til computere uden netværksadgang.

Euro, Europæiske centralbank

- Euro er referencevalutaen. De faste vekselkurser er tilgængelige. &keurocalc; forsøger at hente de variable rater fra den Europæiske centralbank (ECB).

Dollar, New York Federal Reserve Bank

- Dollar er referencevalutaen. Der er ingen faste vekselkurser. &keurocalc; forsøger at hente de variable rater fra New York Federal Reserve Bank (NY FRB).

  Fro øjeblikket har &keurocalc; et problem med at afgøre datoen for den seneste vekselkurs publiceret af denne bank, på grund af tidszoneforskelle og dage hvor der ikke arbejdes. Af sikkerhedsgrunde beder &keurocalc; altid om gårsdagens kurser, hvilket naturligvis ikke er optimalt.

#### Standardvaluta

Denne indstilling definerer den anden valuta der bruges når &keurocalc; starter eller når brugeren validerer den nye opsætning.

Bemærk at den valgte valuta måske ikke udbydes af den valgte kilde til kurser. I dette tilfælde bruges den første tilgængelige valuta på listen.

#### Afrunding

Denne indstilling definerer hvordan resultaterne skal præsenteres i visningsområdet. Internt bliver alle beregninger udført med den præcision der tilbydes af det matematiske bibliotek, men det giver sædvanligvis ikke mening at præsentere tiendedele af cent. Følgende afrundingsmetoder er tilgængelige:

Officielle afrundingsregler

- EU's konverteringsregler eller andre officielle konverteringsregler bruges. Det betyder at resultatet afrundes til den næste enhed for valutaer såsom japanske yen eller italienske lira, og afrundes til nærmeste hundrededel af enheden (cent) for valutare såsom euro eller dollar.

  For eksempel vil 158,323 yen blive afrundet til 158 yen. 12,537 euro vil blive til 12,54 euro.

Mindste mønt metode

- Resultatet afrundes til den nærmeste værdi i den mindste mønt der cirkulerer i landet der bruger denne valuta. For valutaer der er forsvundet såsom den italienske lira, bruger det den mindste mønt der cirkulerede før valutaen blev opgivet: i tilfælde af den italienske lira, var det 50 lira mønten.

  For eksempel ville 1235,9 italienske lire blive afrundet til 1250 lire. 39,45 norske kroner ville blive afrundet til 39,50 kroner.

  Vi mangler information om de mindste mønter der eksisterer i hvert land. Send venligst fejlrapporter hvis &keurocalc; bruger forkerte værdier for den mindste tilgængelige mønt i dit land, så vil vi indføre denne information.

Slet ingen afrunding

- Den beregnede værdi vises uændret, som et decimaltal.

#### Udseende og fornemmelse

Denne opsætning definerer udseendet og opførslen af &keurocalc;. Følgende tilvalg er tilgængelige:

Vis farve

- Baggrundsfarven på visningsområderne (både indtastning og resultat). Klik på Ændr... for at ændre baggrundsfarven. Det viser &kde;'s sædvanlige farvevalgsdialog. Vælg en ny farve, og klik på O.k. for at anvende det nye valg.

Aktivér opstartskærm

- Afmarkér dette felt hvis du ikke ønsker at det indledende billede skal vises når &keurocalc; startes.

## Medvirkende og licens

&keurocalc;

Program ophavsret 2001-2006 &keurocalc;-udviklerne:

- Éric Bischoff ebischoff@_NOSPAM_nerim.net - design og implementering

- Gil Gross ptit.ours@_INGEN_SPAMPOST_gmail.com - yderligere funktioner

- Melchior Franz a8603365@_NOSPAM_unet.univie.ac.at - design og test

- Bas Willems cybersurfer@_NOSPAM_euronet.nl - grafisk arbejde

Dokumentation ophavsret 2001-2006 Éric Bischoff ebischoff@_NOSPAM_nerim.net.

Dokumentation gennemset af &Philip.Rodrigues; &Philip.Rodrigues.mail;.

&erik.kjaer.pedersen.credit; &underFDL; &underGPL;

## Installation

### Hvordan får man fat på &keurocalc;

&keurocalc; er en del af KDE extragear-utils-pakken. Den nyeste udgave af &keurocalc; kan hentes fra dens hjemmeside.

### Krav

For at det skal lykkes at bruge &keurocalc; har du brug for &kde; 3.5.

Alle krævede biblioteker findes på ftp.kde.org, &kde;-projektets &FTP;-sted.

### Kompilering og installation

For at kompilere og installere &keurocalc; på dit system, skrives følgende i basismappen for &keurocalc;-distributionen:

    % ./configure
    % make
    % make install

Eftersom &keurocalc; bruger autoconf og automake skulle du ikke have nogen problemer med at kompilere det. Skulle du støde på problemer, så vær rar at rapportere dem til &keurocalc;s forfattere.

&documentation.index;